ཆུང་ཚེ་རིང་ཟེར་བའི་མི་ཁྱོད་ང་ལ་ཆ་རྒྱུས་ཅུང་ཟད་མེད་ལ་ཐ་ན་ཁྱོད་ཉིད་ལན་གཅིག་མཐོང་མྱོང་ཡང་མེད་ཅེས་བརྗོད་ཆོགསྔ་མ་ཞིག་ནས་རྩོམ་པ་དུས་དེབ་སོགས་ལས་བྱ་སྒྲོ་དཀར་པོ་ཟེར་བ་ཞིག་གིས་བྲིས་པའི་རྩོམ་སྒྲུང་དང་སྙན་རྩོམ་ཁག་ཅིག་མཐོང་མྱོང་བྱུང་བས་རྩོམ་རིག་ལ་དུང་ཞེན་ཟབ་པའི་ང་རང་གི་ངོས་ནས་གྲོགས་པོ་ཞིག་གི་འདུ་ཤེས་བཅང་ཞིང་ཤེས་ཡོན་པ་ཞིག་ཏུ་བཀུར་བའི་དད་འདུན་བྱས་པ་ཡིན།ལོ་ཤས་རྗེས་ནས་ས་རཱ་སློབ་གྲྭའི་དགེ་རྒན་ཞིག་གིས་ངོ་སྤྲོད་ལས་བྱ་སྒྲོ་དཀར་པོ་ནི་ཆུང་ཚེ་རིང་ཡིན་པར་ཤེས་ལ་དེ་ཡང་ལ་རྒྱ་དང་ཤེས་འཇོན་ལྡན་པའི་གཞུང་ཞབས་པ་ཞིག་ཡིན་པ་རྟོགས་པས་ཁྱེད་ལ་དད་པའི་བརྩི་བཀུར་ཡང་གྱེན་ནས་གྱེན་དུ་འཕགས་སོང་།ཡུལ་གྲུ་ག་གེ་མོ་ཞིག་ནས་དུས་ཚོད་ཀྱི་ཉི་མ་རིང་པོ་འཁྱོལ་བ་དཀའ་བའི་ནམ་ཟླ་ཞིག་ཏུ་གྲོགས་པོ་ཞིག་གིས་ལེགས་སྐྱེས་སུ་་རླབས་ཆེན་གྱི་བསམ་བློ་བ་ཕུན་དབང་གི་ལོ་རྒྱུས་ཉིད་ཀྱིས་བསྒྱུར་བ་ཞིག་ཀློག་རྒྱུའི་གོ་སྐབས་ཐོབ་པས་ཚིག་དོན་འབྱོར་ལ་བརྗོད་པ་བདེ་བ་མ་ཟད་གོ་སླའི་ཁྱད་ཆོས་ལྡན་པའི་བསྒྱུར་རྩོམ་དེས་སྤྲོ་སེམས་ཆེན་པོས་་ཡང་ནས་ཡང་དུ་ཀློག་རྒྱུའི་སེམས་ཚོར་ནན་མོ་ཞིག་བདག་ལ་སྟེར།ཉིན་དེ་ནས་ངས་ཁྱེད་ལ་བརྗོད་འདོད་པའི་སྐད་ཆ་ཤིན་ཏུ་མང་བ་དེ་དག་མདོར་བསྡུས་ན་ཐུགས་རྗེ་ཆེ་ཞུ་རྒྱུ་ཁོ་ན་ལ་འདུས་དེའི་ཕྱིར་ཐུགས་རྗེ་ཆེ།ཁྱེད་དང་ཁྱེད་ཀྱི་རྩོམ་རིག་ནམ་ཡང་རྒྱལ་གྱུར་ཅིག།།